section_heading: Pozadina
paragraph_text: Sredinom veljače 1942. na sastanku PK KPH za Dalmaciju u Splitu odlučeno je da se formira Rajonski komitet KPH Trogir pod neposrednim rukovodstvom Kotarskog komiteta KPH Solin. Sredinom ožujka odlučeno je da se od postojeće partizanske grupe na terenu Šibenik – Rogoznica – Primošten – Trogir oformi vojna jedinica – partizanska četa s komandom na čije čelo se postavlja Ante Roje Levaj.